b'\n_START_ARTICLE_\nVilhelmas \xc5\xa0openas\n_START_PARAGRAPH_\nVilhelmas \xc5\xa0openas (lenk. Wilhelm Szopen, rus. \xd0\x92\xd0\xb8\xd0\xbb\xd1\x8c\xd0\xb3\xd0\xb5\xd0\xbb\xd1\x8c\xd0\xbc \xd0\x9f\xd0\xb5\xd1\x82\xd1\x80\xd0\xbe\xd0\xb2\xd0\xb8\xd1\x87 \xd0\xa8\xd0\xbe\xd0\xbf\xd0\xb5\xd0\xbd)\xc2\xa0\xe2\x80\x93 pirmosios gildijos Vilniaus pirklys, mecenatas, Vilniaus miesto d\xc5\xabmos, 2-osios Vilniaus savitarpio kredito bendrov\xc4\x97s tarybos, miesto tvarkymo komisijos narys.\n_START_SECTION_\nVeikla\n_START_PARAGRAPH_\nXIX a. viduryje pirko didelius \xc5\xbeem\xc4\x97s sklypus b\xc5\xabsimosios gele\xc5\xbeinkelio stoties rajone, vert\xc4\x97si sklyp\xc5\xb3 perpardavin\xc4\x97jimu. 1891\xc2\xa0m., miestui padovanojo \xc5\xbeem\xc4\x97s sklyp\xc4\x85, b\xc5\xabtin\xc4\x85 gatvei per jo valdas nutiesti, bei i\xc5\xa1 dalies finansavo jos tiesim\xc4\x85. \xc5\xa0iai gatvei prigijo mecenato vardas, kuris oficialiai patvirtintas 1899\xc2\xa0m._NEWLINE_1860\xc2\xa0m. miesto pakra\xc5\xa1tyje, prie Tauro kalno, \xc4\xafk\xc5\xabr\xc4\x97 tiems laikams gana stambi\xc4\x85 alaus darykl\xc4\x85 \xe2\x80\x9e\xc5\xa0open\xe2\x80\x9c, o kiek v\xc4\x97liau ir salyklin\xc4\x99 kitame miesto pakra\xc5\xa1tyje, dabartin\xc4\x97je Paupio gatv\xc4\x97je. 1940\xc2\xa0m. alaus darykla buvo nacionalizuota ir gavo \xe2\x80\x9eTauro\xe2\x80\x9c pavadinim\xc4\x85.'